NaiveNeuron/SloPal huggingface dataset:
Kollár, Boris, predseda NR SR (2023-02-14):
Vážení kolegovia, dovoľte, aby som vás oboznámil so závermi grémia. Pred 17.00 hod. dnes pripravíme procedurálny návrh a necháme odsúhlasiť závery grémia. Dohodli sme sa na tom, že od zajtra začneme o 8.30 hod. a budeme rokovať každý deň do 20.00 hod. Už dnes by sme hlasoval... dnes by sme rokovali už do 20.00 hod. nato, aby sme stihli do piatku prerokovať celú túto schôdzu, aby sme nerozbíjali ten ďalší týždeň. Tak na tomto sme sa dohodli, budeme, pripravíme procedurál a o 17.00 hod. ho dáme odhlasovať. Poprosím vás, keby sme naozaj skúsili skracovať rozpravy a faktické na to, aby sme naozaj stihli zakcelerovať tú schôdzu a vedeli dorokovať túto februárovú schôdzu čím skôr. Ďakujem velice pekne za pozornosť a teraz budeme pokračovať ďalej v rokovaní. S procedurálnym návrhom vystúpi pán poslanec Vašečka.
Madej, Róbert, poslanec NR SR (2013-04-30):
Ďakujem pekne. Vážený pán predseda Národnej rady, v rozprave bol predložený jeden pozmeňujúci, doplňujúci návrh, ktorý predložil pán poslanec Kadúc. Prosím, aby ste dali hlasovať o tomto pozmeňovacom návrhu.
Nemec, Richard, poslanec NR SR (2021-06-30):
Ďakujem, pán predsedajúci. Pán Tomáš, dobre ste to dali, bez papiera, výborne. Ja to tiež sa budem snažiť dať bez papiera a zodpovedzte mi jednu otázku. Pôžičku za 200-tisíc na váš domček, stačili len grilovačky, keď už trčíte zo zadnice novému šéfovi? Ďakujem. (Reakcie z pléna: „Ooooo...“ )
Š. Kužma, poslanec: (2010-06-10):
My súhlasíme s pomocou. My ju nespochybňujeme. Vy stále hovoríte o občanovi. My sme nedali pozmeňujúci návrh ani k rozpočtu, ani podobne. Tak keď reagujete na pána Janiša, poviem, ide tu len o to, že my na rozdiel od vás vaše slová, ktoré ste teraz hovorili, chceme naplniť, aby tieto peniaze išli občanom, aby sa nám nestalo to, že sa cez ne dá zákazka, využije sa, že v čase živelných pohrôm sa nemusia robiť súťaže, a nekonečne predražené peniaze niekde pôjdu inde a neurobí sa skoro za ne nič. Pán kolega Burian, my dvaja súhlasíme s tým, obidvaja hovoríme o tom, že majú ísť občanom, obidvaja hovoríme o tom, že to bude robiť budúca vláda, urobme my obidvaja tú poistku, aby to, čo hovoríme, sa aj splnilo, a dajme tam tie slová, že to bude použité pre občanov. Vy neviete či my budeme vládnuť, my nevieme či vy budete vládnuť. Je to náš spoločný záujem, aby tie peniaze išli občanom. Neviem pochopiť, ako môžete mať problém so slovami „občanom Slovenskej republiky“. Tak už komu to chcete dávať? Nerozumiem tomu, iba vtedy, jedine že by ste to skutočne chceli cez nejaký predražený kšeftík využitím toho, že nie sú verejné súťaže v čase, keď je stav núdze. Čiže dohodnime sa aspoň na tomto. My nemeníme paragrafy, nerobíme nič. Pán kolega, keď hovoríte o tých ľuďoch, čo robia vo finančníctve. Tým, že som starší a celý život som v tom robil, tak asi tej praxe musím mať aspoň toľko ako vy a možno viac než kolega, ktorý sedí vedľa, už z dôvodu veku. Takže trošku nenapádajme takto bez znalosti.
Škripek, Branislav, poslanec NR SR (2013-02-14):
Ďakujem za poznámky aj ocenenia. A tieto výtky, viete čo, toto tu stále prebieha. Aj pán Blaha, aj pán Galko. Nie zákaz, už, prosím vás, nikto nepoužime ten výraz. Naozaj nič nezakazujem. Ja som si plne vedomý, to mi, kolega Viskupič ma tak vyškolil za desať mesiacov, že ako si treba ctiť tú slobodu na Slovensku, som si to toľkokrát veľmi dobre rozprával, Jofo, a som tomu veľmi rád, pán kolega. Ale práve preto teraz zdôrazňujem, ja som nezaviedol, neprinášam zákaz, žiadam dôslednejšiu reguláciu. Veď na to ma upozorňujú právnici, Jofo tisíckrát mi to prezdôrazňoval, že čo si to dovoľujeme. Ale, pozor, teraz súhlasím, to, čo teraz hovorím týmito slovami, naozaj súhlasím. Veď my nemôžme zakazovať. Aj keď si myslím, že na Slovensku sme to už prehnali, v tej postkomunistickej dobe sa klaniame teľaťu slobody neskutočným spôsobom, aby sme náhodou, aby sa nás niečo nedotklo. Veď len skúste v Spojených štátoch, viete, čo som videl, pred pár mesiacmi som tam bol a boli tam Slováci, pár sme sa stretli, a jeden chalanisko si normálne odskočil ku stromu, vedľa cesty, že sa tam, že sa vymočí. A naši slovenskí Američania, čo tam žijú teda, tak sa zdesili od strachu, že čo ide robiť. A začala naňho kričať miestna slovenská Američanka, že: „Toto si nedovoľuj, toto sa nesmie!“ A on povedal: „Čo,“ prepáčte za výraz, „vyčurať sa na verejnosti do lesa? Akože sorry, že čo by sa nesmelo?“ A ona naňho kričala: „Nesmie! Nerob to, prosím ťa, nerob to, z toho bude veľký prúser!“ A on hodil rukou, a teda vymočil sa tam. Ona ho zbalila do auta a pálila preč od strachu. A ja som sa pýtal mojej sestry, ktorá tam žije pár rokov, že, prosím ťa, tiež mi to pripadá také trošku zábavné, že vymočiť sa niekde pri strome, niekde v prírode, „nou“ problém. A ona mi povedala: „Braňo, tu sú tak vážne zákony...“ (Prerušenie vystúpenia časomerom.)
Suja, Miroslav, poslanec NR SR (2021-05-27):
Ďakujem za slovo, pán predsedajúci. Pán poslanec Kamenický, čakal ste nejaké odborné vyjadrenia alebo odpovede od Igora Matoviča? No, z tej oblasti, v ktorej ste vy odborník a z toho vášho odborného vystúpenia podľa mňa on nerozumel absolútne nič. Nič! Ale ak by ste sa ho spýtal, ako zorganizovať skupinu, organizovanú skupinu, ktorá dokáže zničiť ľudí lusknutím prstom, policajtov, prokurátorov, sudcov, ako to utajiť v SIS-ke a podobne, na to by vám vedel odpovedať perfektne. Má na to tímy ľudí, s ktorými sa dohaduje, kde vybavuje kajúcnikov, ktorí svedčia na počkanie. Má zoznamy ľudí, ktorí ešte len čakajú pred voľbami, kde ich zoberú títo, ak sa to nezmení. Na to je on profesionál, odborník, ale na to, čo ste chcel vy, na to isto nie, to môžme zabudnúť. A hovoril ste, že má zákaz vstupu do reštaurácií, nielen do reštaurácií, už aj umelci a budú nasledovať ďalší a nielen on, ale aj vy, kolegovia, kolegyne, čo tu sedíte v parlamente a dvíhate ruky zaňho ako opice, aj vy. Budete sa hanbiť chodiť po uliciach, keď vás ľudia nebudú chcieť obsluhovať, nebudú vám chcieť niečo predať len preto, len preto, že dvíhate ruky ako opice za blázna, ktorý je odborník len v jednej veci, len v jednej veci, ako zničiť ľudské životy. Ako niekoho zavreť do basy bez toho, aby sa mu niečo stalo, v intrigovaní, ničení vlastných koaličných partnerov, ničení ľudí na Slovensku a o podnikateľoch, zamestnancoch, jednoduchých ľuďoch ani nehovorím, tí sú mu úplne ukradnutí. Teraz má červené súkno na Sulíka, ale za chvíľu prídu ďalší. Počkajte, keď sa budú blížiť voľby, ako všetci dopadnete.
Hort, Milan, podpredseda NR SR (2010-12-14):
Ďakujem. S faktickými poznámkami na vaše vystúpenie, pani poslankyňa, sa prihlásili páni poslanci Ján Mikolaj, Dušan Čaplovič, dvaja páni poslanci. Uzatváram možnosť prihlásiť sa s faktickou poznámkou. Teraz v opačnom poradí, najskôr Ján Mikolaj, nech sa páči.
Hort, Milan, podpredseda NR SR (2010-12-09):
Nech sa páči, v rozpätí dvoch minút, maximálne.
Pčolinský, Peter, podpredseda NR SR (2023-05-25):
Vyhlasujem rozpravu za skončenú. Záverečné slovo, pán navrhovateľ? Asi nie. Pán spravodajca, termín hlasovania.
Mizík, Stanislav, poslanec NR SR (2017-04-05):
Ďakujem za slovo. Pán Klus, snáď najmladší prorektor na Slovensku sa stal už aj kandidátom na imáma v novej mešite v Banskej Bystrici. Kedy budete mať prednášku v Rotary klube spolu s Maňkom, s Výbohom na obranu našich budúcich moslimských vrahov? To je otázka. (Reakcie z pléna.)
Danko, Andrej, podpredseda NR SR (2024-09-25):
Dobre. V zmysle rokovacieho poriadku mám právo vás aj vykázať zo sály, takže vás prosím, zakryte tie nálepky teraz, alebo si ich zlepte dole. Čo ste ochotná urobiť?
Hrnčiar, Andrej, podpredseda NR SR (2019-12-03):
Pán poslanec Hrnko nie je v rokovacej sále. Pani poslankyňa Petrík.
Laššáková, Jana, podpredsedníčka NR SR (2014-09-18):
Pán poslanec je 17.00 hod., ešte máte jednu interpeláciu?
Bugár, Béla, podpredseda NR SR (2017-05-17):
Na vystúpenie pána poslanca, jediná faktická poznámka, pán poslanec Fecko.
Baránik, Alojz, poslanec NR SR (2018-12-05):
Ďakujem pekne. Pán podpredseda, dovoľte, aby som opäť podľa zákona, podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval uvedený návrh zákona v druhom čítaní do 28. januára 2019. Zo znenia návrhu zákona je zrejmý účel navrhovanej úpravy. Ako spravodajca určený navrhovaným gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predseda, opäť prosím, otvorte všeobecnú rozpravu.
Hlina, Alojz, poslanec NR SR (2015-04-17):
Ďakujem pekne. Ja som poctivo vydržal, v dobrom, fakt, 24 minút. Ja som si, ale potom prípadne sa ospravedlním kolegom, nie rečníkovi, že som nevydržal, lebo sa to nedalo. Viete, keď sa nedá, tak sa nedá. A len čo chcem povedať, proste niektoré veci ma mrzia. Mňa mrzí jedna vec, že ja napríklad chcem, aby moje deti boli vzdelané. Ja by som chcel, aby chodili tu do školy, ale mám obavu. Ja naozaj, keď si všímame aj diskusiu teraz, že kto sú tí bojovníci, to sú vysokoškolskí učitelia, poslanci SMER-u. A možno si niekto dá tú prácu, že niekto nech zozbiera tie výroky, nech to dospáruje, a keď trošku by sme odhliadli od politiky, len vecne si to vyhodnotili, tak povieme: ale ako je to možné? Viete, mňa to mrzí. Mrzí ma to, že naozaj naše deti, mladí ľudia proste sa stretávajú vo vyučovacom procese s ľuďmi, ktorých, a dobre, je piatok, ja mám piatky rád, len mrzí ma to. Ja by som, vážne pochybujem, kde pôjde jedna a druhá moja dcéra na vysokú školu, poviem otvorene. A ja ak do niečoho investujem a do čoho budem a do niečoho neinvestujem a do niečoho investujem, ale bojím sa. Naozaj sa bojím po tom všetkom, po tých troch, štyroch dňoch, čo tu zaznelo, čo sme videli, čo sme počuli, sa bojím pustiť moje deti na Komenského univerzitu. A nechcem sa nikoho dotknúť. Podľa mňa tam pracuje a učí strašne veľa slušných, vzdelaných, múdrych ľudí. Len toto, čo tu predvádzate, jeden aj druhý, podľa mňa musí byť mementom. My sa musíme vrátiť aj k téme školstva. My musíme zachrániť tie deti, prosím vás. My nemôžme v tom procese, keď to má význam, keď ich ovplyvňujete, keď nasávajú jak špongia, nemôžte ich vydať do rúk proste častokrát na úrovni patolo... (Prerušenie vystúpenia časomerom.)
Glváč, Martin, podpredseda NR SR (2018-05-22):
S reakciou pani poslankyňa Cigániková.
Hraško, Igor, poslanec NR SR (2015-09-22):
Bod 134. V čl. VIII v bode 2 poznámky pod čiarou k odkazom 3m až 3q znejú: „3m) § 104 zákona č. .../2015 Z. z. 3n) Napríklad § 29 ods. 3 písm. c) zákona č. .../2015 Z. z. 3o) § 116 až 125 zákona č. .../2015 Z. z. 3p) § 126 až 131 zákona č. .../2015 Z. z. 3q) § 25, § 33 a § 40 zákona č. .../2015 Z. z. 135. V čl. VIII v bode 3 poznámky pod čiarou k odkazom 3s až 3v znejú:“ (Zaznievanie gongu. Prerušenie vystúpenia predsedajúcim.)
B. Bugár, podpredseda NR SR: (2001-10-04):
Teraz dávam slovo spravodajcovi, ktorého určil navrhnutý gestorský výbor Národnej rady Slovenskej republiky pre financie, rozpočet a menu, pánovi poslancovi Júliusovi Brockovi. Nech sa páči, pán spravodajca.
Jurinová, Erika, podpredsedníčka NR SR (2015-05-06):
Pán poslanec Beblavý.
Pellegrini, Peter, predseda NR SR (2015-06-30):
Ďakujem veľmi pekne, pán predseda. Vyhlasujem teraz krátku, dvojminútovú technickú prestávku. Budeme pokračovať 18.27 hod. v rozprave o návrhu Programu stability Slovenskej republiky na roky 2015 až 2018. (Dvojminútová prestávka.) (Po prestávke.)
Sabo, Michal, poslanec NR SR (2024-01-09):
Pán minister, reflektovali ste na úpravy v životnom prostredí, že ste pripravený v druhom čítaní tieto navrhované úpravy upravovať, tak, poprosím. Spomínali ste infringementy, jeden máme aj za nedostatočnú ochranu ovzdušia. Hovorili ste o primeranosti trestu. Ja sa pýtam, že kde je primeranosť trestu pri úprave rozsahu škôd porušení, pri porušení ochrany ovzdušia. Trestný čin má po novom ísť, géčko, kto dosiahne 350-tisíc, pričom doteraz to bolo 26-tisíc. Čo konkrétne je primerané na tejto úprave? Pri vedomí, keď Slovenská republika má enormný problém s kvalitou, resp. s nekvalitou ovzdušia, primerané by bolo tresty sprísňovať, nie uvoľňovať. Vzhľadom na to, že žijeme v krajine, kde nám na znečistené ovzdušie predčasne umierajú tisícky obyvateľov a obyvateliek každý jeden rok. Ako chce vaša vláda riešiť toto? Tým, že dá povolenku na ďalšie beztrestné znečisťovanie ovzdušia? A to isté platí pre znečisťovanie vôd, aj tam je návrh dvíhať hranicu škody na 35-tisíc eur. Opäť si môžeme dať skúšku správnosti v realite, keď sa pozrieme na mapu zraniteľných území na Slovensku a na hlavný zdroj kontaminácie povrchových a podzemných vôd dusičnanmi, viete, aká je realita? Realita je, že 30 % obcí na Slovensku a 64 % poľnohospodárskych pôd Slovenska je znečistených a je v zraniteľných územiach. Takmer celý Žitný ostrov, ktorý je rezervoárom našej pitnej vody, je zraniteľný. Toto je reálne ohrozenie ľudského práva, ľudského práva na zdravé životné prostredie. Takže ak tento návrh, o ktorom tu debatujeme, chcete v ďalšom čítaní upravovať, tak, prosím, upravujte, ale sprísňujte. Nie uvoľňujte. Ďakujem.
Bugár, Béla, podpredseda NR SR (2016-10-12):
Prezentujme sa a hlasujme. (Hlasovanie.) Prítomných 138 poslancov, za 88, proti 14, zdržalo sa 36 poslancov. Konštatujem, že sme schválili novelu vládneho návrhu zákona. O bode 14 budeme na návrh spoločného spravodajcu hlasovať o piatej. Teraz budeme hlasovať o bode 15 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon o cenných papieroch, tlač 181. Pán poslanec Náhlik, nech sa páči máte znovu slovo. [Hlasovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 181.]
P. Hrušovský, predseda NR SR: (2005-12-07):
D. Štrofová, poslankyňa: Ďakujem, pán predsedajúci, ja sa tiež chcem pridať k niektorým slovám pána poslanca Polku, teda svojho predrečníka hlavne v tom zmysle slova, že si nemyslím, že je správne, ak nadriadený príliš silným spôsobom sa snaží uzurpovať si moc v rámci rezortu a príliš veľkým spôsobom sa snaží zasahovať do vecí, do ktorých by zasahovať nemal. Práva a povinnosti policajtov si myslím, že sú veľmi jednoznačne a jasne dané. Ale aj tie práva treba dodržiavať, a nie ich obmedzovať.  Preto si myslím, že dnešné prerokúvanie nie je o tom, žeby sme ho mali schváliť, ale o tom, žeby sme ho mali odmietnuť. Ďakujem.
Stančík, Andrej, poslanec NR SR (2020-07-10):
Ďakujem za slovo. Ja chápem, že toto je veľmi citlivá téma, ktorá rozdeľuje našu spoločnosť. Mrzí ma, že pri tejto diskusii zaznelo veľmi veľa invektív a delíme sa na ako keby dva extrémy. A tá debata môže byť oveľa civilnejšia a citlivejšia, hej? Ja s tebou s jednou vecou súhlasím a s jednou nesúhlasím. Súhlasím s tým, že liberáli aj konzervatívci netvrdia, že potrat je niečím dobrým. Nesúhlasím ale s tým, čo si hovoril o slobode. Povedal si, že sloboda je možnosť vybrať si medzi dobrým a dobrým, ale to podľa mňa nie je ten fundament slobody. Pretože sloboda je aj možnosť vybrať si medzi dobrým a zlým, medzi dobrým a dobrým, ale aj medzi zlým a zlým. A ako liberál sa na potrat pozerám ako na krízové riešenie ženy, ktorá si vyberá medzi dvoma zlami. Jedným je potrat a druhým je donosiť to dieťa a jednoducho tá predstava, že by bola nútená to dieťa porodiť. A preto by som túto slobodu chcel ponechať na rozhodnutí ženy a verím, že štát by túto možnosť mal aj naďalej tolerovať. Ďakujem.
Hrnčiar, Andrej, podpredseda NR SR (2016-04-21):
Ďakujem. Končím možnosť nahlásiť sa s faktickými poznámkami. S faktickými poznámkami sa prihlásili štyria páni poslanci. Nech sa páči, pán poslanec Viskupič.
Danko, Andrej, predseda NR SR (2019-05-16):
Prosím, prezentujme sa a hlasujeme. Konštatujem, že Národná rada sa uzniesla, že nebude pokračovať v rokovaní o návrhu zákona. Prítomných 123, nestihol som prečítať, ale 123, za 26, proti 29, zdržalo sa 65, nehlasovali 3. Ďakujem. Ďalej budeme hlasovať o bode 100 schváleného programu, ktorým je prvé čítanie o návrhu poslancov Dubačovej, Beblavého na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska (tlač 1363). Prosím spravodajkyňu, ktorú určil navrhnutý gestorský výbor pre kultúru a médiá, poslankyňu Milanovú, aby hlasovanie uviedla. (Hlasovanie o návrhu poslancov Národnej rady Slovenskej republiky Viery Dubačovej a Miroslava Beblavého na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov , tlač 1363.)
Sólymos, László, minister životného prostredia SR (2018-02-01):
Dobré ráno prajem. Vážený pán predsedajúci Národnej rady Slovenskej republiky, vážené pani poslankyne, vážení páni poslanci, uplatňovanie vodného zákona v praxi si vyžiadalo nevyhnutnosť ďalšej novelizácie vodného zákona. Predkladaný vládny návrh zákona ustanovuje procesný postup vo vzťahu k aplikácii § 16 ods. 6 písm. b) vodného zákona, ktorým bol prebratý čl. 4 ods. 7 smernice Európskeho parlamentu a Rady 2000/60/ES z 23. októbra 2000, ktorým sa ustanovuje rámec pôsobnosti pre opatrenia spoločenstva v oblasti vodného hospodárstva. Upravuje používanie povrchových vôd na plavbu. Ustanovuje spôsob a podmienky na vypúšťanie banských vôd do povrchových vôd a do podzemných vôd. Upravuje dobu platnosti povolenia na osobitné užívanie vôd. Ustanovuje pôsobnosť orgánov štátnej vodnej správy v konaniach štátnej banskej správy. Ustanovuje povinnosti pri zneškodňovaní odpadových vôd akumulovaných v žumpách. Ustanovuje postup vo vodoprávnych konaniach, ustanovuje nové skutkové podstaty správnych deliktov a predpisov a priestupkov. V čl. II sa ustanovuje v zákone č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov povinnosť pre vlastníka stavby alebo vlastníka pozemku, na ktorom bola povolená žumpa, pripojiť stavbu alebo pozemok na verejnú kanalizáciu najneskôr do 31. decembra 2021. Návrh zákona má pozitívny vplyv na rozpočet verejnej správy, má negatívne vplyvy na podnikateľské prostredie, má pozitívne aj negatívne sociálne vplyvy, nemá žiadne vplyvy na služby verejnej správy pre občana a vplyv na informatizáciu. Návrh zákona má pozitívne vplyvy na životné prostredie. Výbor Národnej rady Slovenskej republiky pre pôdohospodárstvo a životné prostredie, ústavnoprávny výbor a výbor pre verejnú správu návrh zákona prerokovali a schválili. Vážený pán predsedajúci, vážené pani poslankyne, vážení páni poslanci, verím, že predložený vládny návrh zákona rovnako schválite aj tu v pléne. Ďakujem pekne.
Danko, Andrej, predseda NR SR (2018-06-20):
Chce sa vyjadriť v rozprave spravodajca? Nie, prerušujem rokovanie o tomto bode programu. Nasledujúcim bodom programu je prvé čítanie návrhu skupiny poslancov na vydanie zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov a ktorým sa dopĺňa zákon... Ospravedlňujem sa. Stiahnutý? Na ďalšiu schôdzu, áno? Teda pristúpime k prvému čítaniu návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov . Návrh zákona má parlamentnú tlač 1025. Návrh na jeho pridelenie na prerokovanie výborom je v rozhodnutí č. 1074. Dávam slovo poslancovi Martinovi Feckovi, aby návrh zákona uviedol. Nech sa páči, pán poslanec.
P. Paška, predseda NR SR: (2008-10-22):
(Hlasovanie.) 143 prítomných, 141 za, 1 sa zdržal, 1 nehlasoval. Návrh sme pridelili do výborov a určili lehoty na prerokovanie. Pán poslanec Cabaj uvedie hlasovanie v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 300/1993 Z. z.  o mene a priezvisku v znení neskorších predpisov . Nech sa páči.
Bugár, Béla, podpredseda NR SR (2019-05-09):
Pán poslanec Zelník.
Kočiš, Eduard, poslanec NR SR (2022-06-21):
Veľmi pekne ďakujem za slovo, pán podpredseda. Juraj, to, že mám iný názor na financovanie voľného času dieťaťa, nie je absolútne to, že bojujem proti nejakému zákonu, resp. že bojujem proti rodinám. To ako rodič a otec troch detí v žiadnom prípade nemôže byť pravda a nikdy som proti rodinám nebojoval ani bojovať nebudem. Ale tento zákon, tak ako je predstavovaný, najprv ako protiinflačný, neskôr, keď táto rétorika nebola úspešná, tak sa prezentoval ako prorodinný, čiže nie je protiinflačný a vonkoncom nie je prorodinný. Každá pomoc má byť v prvom rade cielená na tých najchudobnejších, nie na tých, ktorí sú „bohatí“ a naozaj nepotrebujú pomoc, ktorá v tomto prípade je oceňovaná sumou nejakých 60 euro na nejaké krúžkovné. Každá pomoc má byť v prvom rade rýchla, má byť v prvom rade adresná, ale pre konkrétne skupiny obyvateľstva táto pomoc nie je rýchla, nie je adresná a v prvom rade je nedostatočná a v žiadnom prípade neodzrkadľuje rast cien, rast inflácie a naozaj bezútešnú životnú situáciu, do ktorej sa títo najchudobnejší občania naozaj dostali. Na Slovensku máme zhruba 3 mil. rodín a v zhruba 740-tisícoch rodín sa nachádza minimálne jedno nezaopatrené dieťa. Čiže 2 mil. 300-tisíc rodín sú buď bez dieťaťa, alebo sú už tam deti odrastené, čiže zaopatrené. Čiže ja sa chcem spýtať, týmto rodinám naozaj nemáme pomôcť, keď sa už bavíme o nejakom balíčku alebo o nejakom zákone o rodine? Aj rodina s odrasteným dieťaťom, aj rodina bez detí je rodinou a aj na túto rodinu treba pozerať ako naozaj na základnú a fungujúcu bunku spoločnosti. Čiže tvoja rétorika, že nepomáhame rodinám, nie je podľa mňa správna.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 147 prítomných, 89 za, 15 proti, 42 sa zdržalo, 1 nehlasoval. Návrh sme schválili. Pani spravodajkyňa, nech sa páči.
Glváč, Martin, podpredseda NR SR (2017-02-03):
S faktickými poznámkami traja poslanci. Ukončujem možnosť prihlásenia sa. Nech sa páči, pán poslanec Grendel.
Maďarič, Marek, minister kultúry SR (2015-11-11):
Ďakujem za slovo, pán podpredseda. Vážené dámy, vážení páni, predložený návrh zákona mení, dopĺňa zákon o navrátení nezákonne vyvezených kultúrnych predmetov. Cieľom tohto návrhu zákona je transpozícia smernice Európskeho parlamentu a Rady. Nová smernica zabezpečuje navrátenie všetkých kultúrnych predmetov na územie štátu, z ktorého boli tieto predmety nezákonne vyvezené, či už sú súčasťou verejných alebo iných zbierok. Podmienkou pritom je, že tieto kultúrne predmety sú označené ako národné kultúrne dedičstvo. Zmeny a doplnenia ustanovení tohto návrhu zákona sa týkajú najmä rozšírenia pôsobnosti návrhu zákona na všetky kultúrne predmety označené ako národné kultúrne dedičstvo, zrušenia finančných limitov alebo vekového limitu pre určité kategórie kultúrnych predmetov, ďalej, predĺženia dvojmesačnej lehoty na vykonanie obhliadky vyhľadaného nezákonne vyvezeného kultúrneho predmetu na šesťmesačnú lehotu s cieľom umožniť príslušným orgánom žiadajúceho členského štátu vykonať obhliadku nezákonne vyvezeného kultúrneho predmetu a overiť originalitu dotknutého kultúrneho predmetu, ktorý sa našiel v inom členskom štáte Európskej únie, ďalej, predĺženia jednoročnej lehoty na uplatnenie nároku na navrátenie nezákonne vyvezeného kultúrneho predmetu, určuje sa aj nepremlčateľnosť nároku na navrátenie nezákonne vyvezeného kultúrneho predmetu, ktorý je súčasťou verejnej zbierky v Slovenskej republike a kultúrny predmet zapísaný v inventároch cirkví a náboženských spoločností v Slovenskej republike. Tento návrh takisto novelizuje zákon o Komore reštaurátorov a o výkone reštaurátorskej činnosti jej členov tým, že precizuje okruh osôb oprávnených vykonávať reštaurovanie národnej kultúrnej pamiatky, reštaurovanie zbierkových predmetov, čím sa odstraňujú aplikačné problémy súvisiace s výkonom reštaurátorských prác v praxi. Upravujú sa tu aj kvalifikačné predpoklady na výkon reštaurátorských prác. Toľko na úvod. Ďakujem.
Bugár, Béla, podpredseda NR SR (2018-10-24):
Pani poslankyňa, musím vám jednu vec povedať... (Neutíchajúci potlesk a ruch v sále.) Takže, pani poslankyňa, mali by ste si aj vy zvážiť slová. Hovoríte, že vládna koalícia domrvila alebo také nejaké slovo ste použili. Prepáčte, ale či by sme schválili, alebo neschválili Madejov návrh, aj tak by sme mali hlasovať tak, ako sme mali hlasovať. To, že poslanci sa takto rozhodli, opýtajte sa každého aj seba samú, či ste hlasovali za také riešenie, že sme to museli opraviť. Takže budeme pokračovať. (Potlesk a ruch v sále.) Páni posl... (Neutíchajúci potlesk a ruch v sále.) Páni poslanci! (Zaznievanie gongu.) Ďalej v rozprave vystúpi, síce procedurálny návrh, takže, páni poslanci, budeme hlasovať. Ešte pred tým, pán poslanec, prepáčte, už viackrát, len vtedy vás vyzvem, keď už fakt dostanete slovo. Takže bol podaný procedurálny návrh, aby sme prerušili rokovanie a pokračovali zajtra o 9.00 hodine. Nech sa páči, prezentujme sa a hlasujme. (Hlasovanie.) Prítomných 127 poslancov, za 42, proti 75, zdržalo sa 10 poslancov. Takže návrh nebol schválený. A teraz už fakt, pán poslanec Baránik, nech sa páči, máte slovo.
T. Cabaj, podpredseda NR SR: (2010-03-10):
Ja len pre poriadok. Mali by sme si zvyknúť, že je Národná rada Slovenskej republiky, aspoň keď sme jej predstavitelia. Ak to vonku niekedy nevedia, to je ich problém, ale minimálne my by sme to mali vedieť. Panie poslankyne, poslanci je 11.59 hodín, vyhlasujem obedňajšiu prestávku. Všetkým, ktorí vydržali v rokovacej sále, prajem dobrú chuť. Budeme pokračovať o 14.00 hodine, v rozprave vystúpi pán poslanec Juraj Horváth, predseda zahraničného výboru. (Prerušenie rokovania o 12.00 hodine.) (Pokračovanie rokovania o 14.00 hodine.)
P. Pelegrini, poslanec: (2010-01-20):
A pre prepravcov len stručná informácia, aby vedeli, že na výbore pre hospodársku politiku práve kolegovia z SDKÚ, ktorí tak veľmi radi prepravcov obhajujú, boli proti takémuto návrhu. Ďakujem veľmi pekne.
Hrnčiar, Andrej, podpredseda NR SR (2020-02-20):
Štyri faktické poznámky. Nech sa páči, pán poslanec Budaj.
M. Číž, podpredseda NR SR: (2007-03-28):
Môžem poprosiť, vážené kolegyne, kolegovia, aj keď viem, že nemôžeme úplne na základe nášho súhlasu meniť „rokovák“, ale ak dovolíte, ja by som vás požiadal o súhlas všeobecný, aby sme umožnili pánovi poslancovi vystúpenie. Je všeobecný súhlas? (Všeobecný súhlas.) Ďakujem. Pán poslanec, nie je všeobecný súhlas, úprimne ma to mrzí. Ešte raz, pýtam sa, je všeobecný súhlas? (Všeobecný súhlas.) Pán poslanec, nech sa páči. Ďakujem veľmi pekne, prepáčte.
Ďuriš Nicholsonová, Lucia, podpredsedníčka NR SR (2017-04-06):
Pani poslankyňa Jurinová.
P. Markovič, poslanec: (2007-05-18):
Najprv budeme hlasovať o bodoch zo spoločnej správy, budeme hlasovať najprv o bodoch 1, 2 a 3 spoločne s odporúčaním gestorského výboru schváliť ich.
Šimečka, Michal, podpredseda NR SR (2023-11-21):
Ďakujem veľmi pekne. Pán poslanec Cech.
P. Paška, predseda NR SR: (2008-09-17):
(Hlasovanie.) 135 prítomných, 105 za, 4 proti, 24 sa zdržalo, 2 nehlasovali. Konštatujem, že sme návrh zákona pridelili výborom a určili lehoty na prerokovanie. Odhlasovali sme všetky prerokované body programu. Ešte kým budeme pokračovať v ďalšom programe, pán poslanec Rafaj, pán predseda klubu SNS, nech sa páči.
Kollár, Boris, predseda NR SR (2021-05-11):
Ešte bude reagovať na predrečníkov s faktickými poznámkami vystupujúci pán Filip Kuffa a potom budeme mať prestávku obedovú.
E. Vestenický, poslanec: (2008-11-04):
Problém maďarského štátu a jeho vysoko demokratického spôsobu vládnutia svojho času, ako aj mimoriadnu ústretovosť jeho národnostnej politiky mali možnosť poznať na vlastnej koži naši dedovia a myslím si, že aj väčšina generácie dedov celej Európy. Toto všetko už dávno vyriešil Trianon. Ten, kto sa domáha a chce jeho revíziu, volá po nenávisti, a to v plnom rozsahu jej možných následkov. Nejaký futbal, si myslím, že je len maličká zneužiteľná príležitosť. Základný nástroj, ktorý sa tuná používa z ich strany a v ich demagogickej propagande a agitácii, ktorý maďarskí iredentisti využívajú, je lož a klamstvo. Spoliehajú na nechuť ľudí zúčastniť sa konfliktov, spoliehajú na krátku ľudskú pamäť. Verím, že takejto karnevalovej demagógii nik vnímavý z našich maďarských spoluobčanov nepodľahne. Ďakujem za pozornosť.
Blanár, Juraj, podpredseda NR SR (2022-11-08):
Prezentujte sa a hlasujme o návrhu pána poslanca Šíbla. (Hlasovanie.) Prítomných 130 poslancov, za hlasovalo 88, proti boli 12, zdržali sa 30, hlasovali všetci poslanci. Konštatujem, že tento bod bol schválený. Nech sa páči, pán spravodajca.
A. Belousovová, podpredsedníčka NR SR: (2008-12-04):
Nech sa páči, pán poslanec, máte slovo.
Číž, Miroslav, podpredseda NR SR (2015-03-18):
Ďakujem. Pán poslanec bol posledný prihlásený do rozpravy, takže vyhlasujem všeobecnú rozpravu za skončenú. Pán navrhovateľ chce zaujať stanovisko, má slovo.
Jarjabek, Dušan, poslanec NR SR (2022-05-25):
Ďakujem veľmi pekne cteným kolegom za faktické poznámky, ozaj len v prípade pána spravodajcu mi tuná nehrá vec, nehrá jedna vec, o ktorej sme hovorili. Inak túto vojnu, o ktorej ste hovorili, túto vojnu o nejaký kompromis sme vybojovali práve v tom minulom volebnom období a pani ministerka bola pritom zhodou okolností, ktorá bola vtedy na inej strane. Ale jedna vec mi nesedí, vy dnes hovoríte o tom, čo ste povedali. Na druhej strane váš Matovič si dovolí predložiť, ako to povedal teda do médií a nedávno aj, aj za týmto kecpultom, jeden mediálny paškvil o tom, aby obmedzil právo poslancov, alebo respektíve strán vystupovať v parlamente len preto, že neprešli voľbami. Dovoľuje si vstupovať do dramaturgie verejnoprávnych médií, súkromných médií, a to vám nevadí. A vy dnes s kamenným ksichtom poviete to, čo ste hovorili, niečo o slobode médií. Pán poslanec, to sa mi zdá z vašej strany neuveriteľne nekorektné a protirečiace si navzájom. Ja ako naozaj, veď si to pustite, čo ste povedali, a dajte si to dokopy s tým, čo hovorí váš Matovič. To je nebe a dudy, proste to ako, to snáď nemyslíte vážne čo ste povedali. Veď protirečíte si sám sebe v tom čo ste povedali. Ešte raz, Matovič sa snaží ovplyvňovať dramaturgiu médií, či printových, alebo elektronických. Nechápete v čom je ten rozpor? A vy tu predkladáte toto.
Jurinová, Erika, podpredsedníčka NR SR (2014-07-03):
I tak musíte, upozorňujem, pán minister, i tak musí potom váš úrad...
V. Veteška, podpredseda NR SR: (2005-06-30):
Pán minister, želáte si vystúpiť? Nech sa páči.
Paška, Pavol, predseda NR SR (2012-04-04):
Ďakujem. Keď som predsedal konferencii predsedov európskych parlamentov, tak tie vlajky tu boli, potom už nie. Ďakujem veľmi pekne. Takže krátka prestávka a budeme potom pokračovať v programe. Ďakujem pekne. (Krátka prestávka.) (Po prestávke.)
Blanár, Juraj, podpredseda NR SR (2021-07-02):
Beriem vám slovo! Pán poslanec, pokazíte vždy všetko, čo sa len dá. Vážené panie poslankyne, páni poslanci, ďakujem vám všetkým za účasť a týmto vyhlasujem 32. schôdzu za skončenú. Rovnako vám prajem pevné zdravie a dúfam, že aktívny a dobrý oddych. Dovidenia! (Rokovanie 32. schôdze NR SR sa skončilo o 16.23 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 73
P. Paška, predseda NR SR: (2006-12-12):
(Hlasovanie.) 150 prítomných, 65 za, 82 proti, 3 sa zdržali. Neschválili sme bod. Ďalej.
Takáč, Richard, poslanec NR SR (2021-06-15):
Ďakujem veľmi pekne za slovo, pán predsedajúci. Kolegyne, kolegovia, takže k vystúpeniu pána premiéra. Pán premiér tu spomínal o vystúpení pána Fica, že sa mu nejako neľúbilo to jeho vystúpenie. Myslím si, že keď som mal možnosť vidieť jeho vystúpenie a jeho vystúpenia, ktoré kolujú na internete, tak sa asi ani samotné vystúpenia pána Hegera jemu samému nepáčia, inak by ich nedal sťahovať zo sociálnych sietí a z internetu. Pán premiér tu spomínal jednotlivé, jednotlivé medializované kauzy Božie mlyny, Očistec, Judáš a Mýtnik a ľudí, ktorí v týchto akciách sú zadržaní a sú v kolúznej väzbe. A toto je presne to, o čom to tu my všetko hovoríme. Toto je jediný politický nástroj, kde začalo toto všetko pred voľbami a teraz to pokračuje. Je to jediná, jediná agenda koalície, ktorá nič iné nemá, nič iné nevie ponúknuť verejnosti a ľuďom na Slovensku, nevie ponúknuť to, ako riadiť tento štát a túto krajinu, tak ponúka len kriminalizáciu opozície. A toho výsledkom všetkého je aj daná správa SIS-ky, ktorá nám bola tu prečítaná, o ktorej sa tu už dlhodobo bavíme, kde nám napríklad aj dnes bolo pod hrozbou toho, že pokiaľ sa začne čítať z tejto uniknutej správy tuto v tomto pléne, tak táto schôdza bude v utajenom režime, čiže zase sa zamedzí tomu, aby sa široká verejnosť dozvedela o tom, čo sa v skutočnosti na Slovensku deje. Pán Heger spomínal pána Bašternáka. Ja osobne pána Bašternáka nepoznám, ani, ani tých ľudí, o ktorých hovoril, ale pokiaľ mám dobré vedomosti, tak pán Bašternák bol odsúdený ešte za nás, a pokiaľ mám dobrú informáciu, tak pán Bašternák nesedel ani jeden deň v kolúznej väzbe. To, čo sa deje teraz s kolúznou väzbou, je fakt a realita taká, že terajšia vláda, terajší predstavitelia tejto vlády využívajú kolúznu väzbu ako mučiaci nástroj na jednotlivých predstaviteľov opozície, predstaviteľov, ktorí pôsobili v jednotlivých... (Prerušenie vystúpenia časomerom.)
Kollár, Boris, predseda NR SR (2021-07-23):
Ďakujem. S ďalšou faktickou vystúpi pán poslanec Čekovský.
Grendel, Gábor, podpredseda NR SR (2022-05-20):
S ďalšou faktickou poznámkou pán poslanec Radovan Sloboda.
Kozelová, Monika, poslankyňa NR SR (2020-07-14):
Pán poslanec, táto vláda ešte nestihla možno vypracovať elaborát vo vašom rozsahu, veď si povedzme, že aj vy ste mali reálne len jeden a potom ste 12 rokov z roka na rok len prepisovali, sem-tam niečo pridali, sem-tam niečo ubrali. Pre mňa osobne nie je dôležitý počet strán, ale obsah. A najmä, kde sa potom ten rozpočet rozpustí a či neskončí v prázdnych policiach štátnych hmotných rezerv napríklad. Vy hovoríte o zvyšovaní 2,9 mld., no povedzme si na rovinu, tie 2 mld., ktoré ste nám tu nechali v mínuse, urobili svoje. Možno, možno by stačilo tých 0,9 mld., takže ja by som pozrela aj na seba. Ďakujem.
Jurinová, Erika, podpredsedníčka NR SR (2013-10-24):
Reakcia na predchádzajúceho rečníka, pán Blaha.
Laurenčík, Milan podpredseda NR SR (2020-09-17):
Páni poslanci, mali ste možnosť prihlásiť sa do rozpravy. Je záverečná, záverečné slovo k rozprave, nediskutujte, prosím.
T. Lebocký, poslanec: (2008-06-19):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote a predseda Národnej rady Slovenskej republiky posúdil uvedený návrh podľa zákona Národnej rady Slovenskej republiky o rokovacom poriadku a podľa Legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 24. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v Legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 2. júna 2008 č. 665 a podľa § 71 rokovacieho poriadku navrhujem, aby poslanecký návrh zákona prerokovali nasledovné výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný poslanecký návrh zákona prerokovali do 4. septembra 2008 a gestorský výbor do 5. septembra 2008. Pán predsedajúci, skončil som. Otvorte, prosím, rozpravu. Využívam svoje právo a žiadam, aby som dostal slovo pre vystúpenie v rozprave ako prvý. Ďakujem.
B. Bugár, podpredseda NR SR: (2005-03-17):
Dávam slovo poslancovi Jozefovi Bučekovi z výboru pre obranu a bezpečnosť, aby informoval Národnú radu Slovenskej republiky o výsledku prerokovania tohto návrhu v jednotlivých výboroch. Nech sa páči.
P. Abrhan, poslanec: (2005-03-16):
Pán predsedajúci, skončil som, prosím, otvorte rozpravu k predmetnému vládnemu návrhu zákona.
G. Gál, poslanec: (2007-10-18):
Vážená pani ministerka, dobre viete, prečo som položil túto otázku, lebo neplníte plán legislatívnych úloh vlády. Odkladáte prijatie alebo predloženie zákona o sociálnych, proste kompenzáciách zdravotného postihnutia, zákon o sociálnych službách. To už malo byť dávno v parlamente tieto zákony. Ľudia na to čakajú, ktorých sa tento zákon dotýka. Neriešia sa asistenčné služby, ba dokonca, úrady im priťažkávajú na živote tak, že vyžadujú od nich rôzne rozpisy, čo sa týka asistenčných služieb, čo nemá oporu v zákone a všeobecne nie je tu nejaká ucelená koncepcia ako zlepšiť život zdravotne postihnutých, aby vedeli ten život žiť plnohodnotne.
Bugár, Béla, podpredseda NR SR (2018-06-19):
Nech sa páči, prezentujme sa a hlasujme. (Hlasovanie.) Prítomných 141, za 77, zdržalo sa 64 poslancov. Návrh bol schválený . Teraz prosím pána poslanca Stanislava Kubáneka, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 253/1994 Z. z. o právnom postavení a platových pomeroch starostov a primátorov (tlač 1019). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1019.)
Baška, Jaroslav, poslanec NR SR (2013-06-26):
Ďakujem za slovo. Vážená pani predsedajúca, vážené kolegyne, kolegovia, dovoľte mi opätovne predložiť návrh, ktorý sa týka toho, že v súčasnosti nie je možné takzvaným tým podomácky vyrobeným vozidlám pohybovať sa po komunikáciách, či už miestnych komunikáciách, účelových komunikáciách, resp. komunikáciách prvej, druhej, tretej triedy. A my vlastne chceme touto novelou zákona umožniť to, aby sa mohli pohybovať po týchto komunikáciách, čiže miestnych a účelových komunikáciách a po cestách tretej triedy vtedy, keď o to požiadajú a dostanú tzv. céčkovú značku, špeciálne evidenčné číslo, vtedy to budú môcť používať. Jedná sa to len pre účely, pre tie malé, drobné poľnohospodárske účely a lesné účely. V súčasnosti tá legislatíva, ktorá je platná, neumožňuje toto, dokonca takýmto ľuďom, ktorí používajú tieto podomácky vyrobené vozidlá, hrozí sankcia až do 500 eur, resp. odobratie vodičského oprávnenia až na dobu, až na dobu jedného roka. Ďalej navrhujeme, aby žiadateľ vlastne mohol žiadať použiť toto, toto vozidlo podomácky vyrobené aj na cestách prvej, resp. druhej triedy a za zníženej viditeľnosti, ale to bude naozaj na výnimku, ktorá, podotýkam teda, bude bezplatná a títo ľudia budú môcť dostať teda túto výnimku od príslušného dopravného inšpektorátu. Ako som sľúbil v prvom čítaní, tak teraz v druhom čítaní v spoločnej správe je vlastne prijaté to, že ten poplatok za to evidenčné číslo, za tú špeciálnu značku v hodnote 33 eur nebude platiť na jeden rok, ale až na tri roky. Čiže tam znižujeme vlastne aj tie požiadav..., tam to vlastne znižujeme tie náklady, ktoré, ktoré občania s týmito traktormi, resp. podomácky vyrobenými vlečkami majú, a tie náklady sa im rozložia nie do jedného roku, ale na tri roky. Minule tu bolo tiež spomínané, že či sa to týka vlastne aj včelárov. Áno, týka sa to aj včelárov, včelárskych vozov, ktorí používajú možno tieto včelárske vozy dvakrát do roka na týchto komunikáciách, takže na toto výnimku to potom, potom môžu, môžu dostať. Toľko na úvod, pani predsedajúca, potom môžeme v rozprave debatovať ďalej. Ďakujem.
P. Paška, predseda NR SR: (2007-12-04):
(Hlasovanie.) Prítomných 146 poslancov, za 85, proti 61, nezdržal sa nikto a hlasovali všetci prítomní. (Potlesk.) Konštatujem, že sme schválili vládny návrh zákona o štátnom rozpočte na rok 2008, a tým Národná rada vyslovila dôveru vláde Slovenskej republiky. (Potlesk.) Ešte poprosím pána spoločného spravodajcu, pána predsedu výboru pre rozpočet a menu, aby uviedol ďalší návrh hlasovania o návrhu uznesenia.
Bagačka, Michal, poslanec NR SR (2014-09-10):
Ďakujem za slovo. Vážená pani podpredsedníčka, pani poslankyne, páni poslanci, pán minister, Výbor Národnej rady Slovenskej republiky pre hospodárske záležitosti ma uznesením č. 344 určil za spravodajcu k vládnemu návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov (tlač 1109). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Ďakujem, pani predsedajúca, prosím, otvorte rozpravu.
Hlina, Alojz, poslanec NR SR (2013-09-18):
Ďakujem veľmi pekne. V zásade, asi na vysvetlenie. Včera s výrazom arogancie sebe vlastným pán predseda povedal, že tým, čo zacláňa tá tabuľka, ktorá tu bola, si majú „strímovať“. Prosím vás, naozaj, aj toto bolo výrazom toho, akú dostaneš, takú vráť. A ja viem, že mohlo sa na niekoho pozerať zvláštne. To bolo aj výrazom solidarity s kórejským ľudom, ktorý nemôže voliť slobodne, tak ako nemôžu voliť, a viem, že tu sú niektorí poslanci, ktorí by aj chceli voliť slobodne a nemôžu voliť slobodne. Čiže to bolo, zmysel toho celého. A takú určitú jemnocitnosť na vlajku. Vážení kolegovia, dvadsať rokov tu nebola vlajka, alebo koľko je tento parlament. Včera ste dokonca, poslanci SMER-u, a o tom sa ešte budem chcieť baviť s vašimi voličmi, včera ste odmietli pustiť, pustiť hymnu. Deti, keď začína a končí školský rok, tak im púšťate hymnu. A ja si myslím, tak potom povedzte aj vy, že prečo nechcete, aby sme začínali a končili schôdzu hymnou. A možno si práve v ten daný moment, keď tá hymna zaznie, uvedomujeme, že na čo vlastne tu sme a kvôli komu a kvôli čomu tu sme.
Šeliga, Juraj, podpredseda NR SR (2020-11-05):
Prezentujme sa, prosím, a hlasujme. (Hlasovanie.) Prítomných 113, za 107, proti 2, zdržali sa 4, hlasovali všetci prítomní. Konštatujem, že sme schválili pozmeňujúci návrh pána poslanca Vašečku. Nech sa páči.
K. Tóthová, poslankyňa: (2001-09-11):
Je predsa nepochopiteľné, že na jednej strane členovia vlády vrátane predsedu vlády Dzurindu, kade chodia, hovoria o priorite reformy verejnej správy, aká je dôležitá, aký dôraz na ňu kladú, ako ju chcú urobiť, a legislatívne návrhy, ktoré majú byť právnym podkladom, lebo inak sa to nedá urobiť, nepredkladajú, meškajú plnenie, nie sú vyvodené zodpovednostné vzťahy. A keď sa ukáže, že to, o čom sa tri roky rozprávalo, že bude 12 vyšších územných celkov, vlastne sa zmení v parlamente a preukáže sa, že je to neživotné a nie je politická podpora, tak pán podpredseda vlády, ktorý dostal koordináciu do kompetencie, s úsmevom odstúpi, bez akejkoľvek zodpovednosti. A ešte predseda vlády, keď sú na to otázky novinárov, povie, že pán podpredseda vlády splnil svoju úlohu. Opätovne vládny splnomocnenec Nižňanský sa vyparil ako ranná rosa a nič sa nedeje a všetko je v poriadku. Toto je systém zahmlievania zodpovednosti. Kto je zodpovedný za to, že voľby, ktoré skutočne musia byť toho 1. decembra, sú už predo dvermi, ale základné legislatívne normy nie sú prerokované a tu v strese o nich rokujeme?
Ďuriš Nicholsonová, Lucia, podpredsedníčka NR SR (2017-04-07):
V rozprave teraz vystúpi pán poslanec Kollár, nech sa páči.
Laurenčík, Milan, podpredseda NR SR (2021-11-11):
Pán podpredseda Juraj Blanár s faktickou poznámkou nech sa páči.
Pellegrini, Peter, predseda NR SR (2024-01-08):
70. Poprosím písomne. Pripomínam, že sa týka to za roky 2022, pán poslanec, a Národná rada končila koncom septembra roku 2023 a mohla tieto správy prerokovať ešte v minulom volebnom období. (Reakcia z pléna.) To len pripomínam. A, samozrejme, dám o vašom návrhu hlasovať, ale už to mohlo byť vami prerokované dávno. (Hlasovanie.) Prítomných 130, za 54, proti 75, zdržal sa 1. Tento návrh sme neschválili. Dámy a páni, budeme pokračovať v prerušenej rozprave. Ešte s procedurálnym pán poslanec Pročko.
Pellegrini, Peter, predseda NR SR (2015-01-29):
Nech sa páči, doplňujúca otázka, pani poslankyňa Pfundtner.
Hrnčiar, Andrej, podpredseda NR SR (2019-12-05):
Pani poslankyňa Žitňanská.
Baránik Alojz, poslanec NR SR (2022-03-16):
Týmto sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Bugár, Béla, podpredseda NR SR (2019-10-24):
Do rozpravy sa hlási ešte pán spravodajca. Nech sa páči.
Pellegrini, Peter, predseda NR SR (2015-09-22):
Prezentujme sa a hlasujme o návrhu spravodajkyne prerokovať tento návrh zákona v treťom čítaní ihneď. (Hlasovanie.) Prítomných 130 poslancov, za hlasovalo 84, proti bolo 6, zdržalo sa 40. Konštatujem, že sme v treťom čítaní . Pýtam sa, či sa niekto hlási do rozpravy. Končím možnosť prihlásiť sa do rozpravy a vyhlasujem rozpravu za skončenú. Pani spravodajkyňa.
Petro, František, poslanec NR SR (2013-09-12):
Ďakujem. Pán predseda, dajte, prosím, hlasovať o zákone ako o celku s odporúčaním gestorského výboru schváliť ho.
Kollár, Boris, poslanec NR SR (2017-12-05):
Ďakujem, pán poslanec. Očakával som vecnosť od pána premiéra. Použil inú metódu, ale tú som už nazval. Áno, urobili ste to inak a bola to, povedzme si pravdu, veľká hanba. A keď hovoríte o vedrách špiny, my SME RODINA tu žiadne vedro sme nevyliali. A nám skutočne ide o ľudí a nie o vylievanie vedier špiny. A preto som sa ani ja neznížil k invektívam a nepoužil som tú úbohosť, ako tunák použilo veľmi veľa poslancov. Ďakujem.
Danko, Andrej, podpredseda NR SR (2024-01-16):
Pán poslanec Bužo.